Diari Oficial de la Generalitat Valenciana


Sumari del DOGV 4651, del 16-12-2003 (2003/12404)

RESOLUCIÓ de 26 de novembre de 2003, de la secretària autonòmica de Cultura, per la qual s'accepta la renúncia a la subvenció concedida a Zaguán Galería de Arte.
-----------------------------------------------------------------------------------------------------------------------------------------------------------------

### Dades del document

Número de DOGV
:   4651

Data del DOGV
:   16-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12970


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 26 de novembre de 2003, de la secretària autonòmica de Cultura, per la qual s'accepta la renúncia a la subvenció concedida a Zaguán Galería de Arte. [2003/M12898]
  
A través de l'Orde de 15 de maig de 2003, de la Conselleria de Cultura i Educació, es va convocar un concurs públic per a la concessió d'ajudes a les galeries d'art valencianes admeses en Interart/Fira Mostrari Internacional de València (DOGV núm. 4.515, de 05.06.2003).
  
Per la Resolució de 17 de juliol de 2003, de la secretària autonòmica de Cultura (DOGV núm. 4.564, de 12.08.2003), es va resoldre el concurs públic, i Zaguán Galería de Arte va resultar beneficiària d'una ajuda de dos mil dos-cents setanta-un euros i huitanta-quatre cèntims (2.271,84 euros).
  
Amb data 29 de setembre de 2003, José Luis Massoni Muedra, titular de Zaguán Galería de Arte, va sol·licitar a través d'un escrit la renúncia a l'ajuda, perquè no havia pogut participar finalment en la fira.
  
Per tot això, d'acord amb el que disposen les bases de l'orde de convocatòria, de conformitat amb els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de la delegació efectuada pel conseller de Cultura i Educació, recollida en la disposició final primera de l'Orde de 15 de maig de 2003 de la Conselleria de Cultura i Educació (DOGV núm. 4.515, de 05.06.2003), resolc:
  
Primer
  
Acceptar la renúncia de l'ajuda concedida a Zaguán Galería de Arte, presentada per José Luis Massoni Muedra, com a titular de la galeria.
  
Segon
  
Deixar sense efecte l'ajuda de dos mil dos-cents setanta-un euros i huitanta-quatre cèntims (2.271,84 euros e) concedida a Zaguán Galería de Arte, i arxivar l'expedient.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició, o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.